અત્યારે પંક્તિબહેનનો ફોન આવ્યો તો કિનારીની અચાનક યાદ આવવા લાગી. તેમના મગજમાં તેમણે કિનારી સાથે કરેલા વર્તન બદલ પસ્તાવો થવા લાગેલો. પરંતુ હવે તેનો કોઈ મતલબ નહોતો.. જે થઇ ગયું એ બદલાવવાનું નહોતું. કિનારી જિંદગીભર પોતાનાથી આ રીતે દુર જ રહેવાની હતી. શારીરિક રીતે તો હતી જ.. માનસિક રીતે ક્યારેય નજીક આવી જ નહોતી.. હવે જ્યારે લતાબહેન ઈચ્છતા હતા કે તેને નજીક લાવે ત્યારે એ છોકરી બહુ દુર થઇ ગયેલી.. તેના સાસુની થઇ ગયેલી.. પંક્તિબહેનને જ તે મા સમજવા લાગી હતી..